For nogle år siden blev der oprettet en stribe artikler om Jumbobøger, men et kig på viser, at mange af dem reelt kun består af en kort standardindledning og en indholdsfortegnelse. Dertil kommer at det er de færreste af de nu over 400 Jumbobøger, der har nogen videre selvstændig interesse. Derfor foreslår jeg en sammenskrivning, hvilket imidlertid kan ske på to måder, alt afhængig af om indholdsfortegnelserne skal bevares. Hvis de skal vil det være mest praktisk at samle dem i et antal oversigtsartikler med f.eks. 50 eller 100 i hver, hvor eventuelle yderligere oplysninger så typisk også vil kunne medtages. Alternativt kan man nøjes med en enkelt sorterbar tabel med numre, titler, udgivelsestidspunkter og ISBN-numre, mens de få artikler der har mere indhold bevares. Personligt er jeg åben for begge løsninger, men jeg vil gerne høre hvad andre synes. -- () 29. apr 2016, 15:51 (CEST)
